# Albert Hofmann

### Wikipedia

Tohtori Albert Hofmann

Tri Albert Hofmann (s. 11. tammikuuta 1906) on tunnettu sveitsiläinen kemisti. Parhaiten Hofmann tunnetaan LSD:n löytäjänä ja ensimmäisinä sitä kokeilleena ihmisenä. Hofmann syntyi Badenissa, Sveitsissä, ja opiskeli kemiaa Zürichin yliopistossa. Hänen pääaineensa oli ihmisten ja kasvien kemia. Tohtorinarvon hän sai tehdessään tärkeää tutkimusta kitiinin parissa. Myöhemmin Hofmann siirtyi Sandoz-yritykseen (nykyisin Novartis) tutkimaan lääkekasveja ja sieniä eristäkääkseen ja syntetisoidakseen niistä lääkekäyttöön soveltuvia aineita.

Tutkimus lysergidihappojen parissa johti myöhemmin LSD-25:n syntetisoitiin vuonna 1938. Viisi vuotta myöhemmin 16. huhtikuuta 1943 Hofmannin yrittäessä kehittää migreenilääkettä ja siihen liittyen kauaksi aikaa unohtuneen LSD-25:n tutkimuksissa hän havaitsi sen hallunogeeniset ominaisuudet, kun osa aineesta vahingossa vaikutti häneen haihtuessaan tai sormenpäiden kautta. Kolme päivää myöhemmin 19. huhtikuuta Hofmann testasi ainetta uudelleen nauttimalla 250 µg annoksen, ja huomasi sen voimakkaat psykedeeliset vaikutukset. Tätä seurasi hänen ja kollegojensa suorittama itsetestien sarja. Ensimmäisen kerran hän kirjoitti löydöstään 22. huhtikuuta samana vuonna.

Myöhemmin hänestä tuli yrityksen luonnontuotteiden osaston johtaja ja hän matkusti opiskelemaan alkuasukkaiden käyttämän Psilocybe mexicana sienen psykoaktiivisia ominaisuuksia. Tämä johti niistä löydetyn psilosybiinin eristämiseen ja syntetisointiin, joka esimerkiksi on "taikasienissä" tajuntaan vaikuttava tryptamiini.

Hofmann myös kiinnostui meksikolaisista kasveista ja niiden siementen psykoaktiivisista ominaisuuksista. Hänelle oli yllätys että luonnostakin löytyi lähes LSD:n kaltaisia yhdisteitä. Kasveja olivat mm. Rivea corymbosa, jonka siemenet sisältävät LSA:ta ja Salvia divinorum, jonka nykyisin tunnettua aistiharhoihin vaikuttavaa salvinoriini A:ta hän ei pystynyt eristämään.

LSD:tä tohtori Hofmann kutsuu "lääkkeeksi sielulle" ja on hieman turhautunut siitä miten maailma siihen suhtautui ja painoi sen maan alle, kun nuoriso omaksui sen päihdekäytön 1960-luvulla.

Uransa aikana Hofmann kirjoitti yli sata tieteellistä artikkelia ja on kirjoittanut muun muassa kirjan LSD, My Problem Child, jossa hän kuvaa esimerkiksi kuuluisaa pyörämatkaansa LSD:n vaikutuksen alaisena (McGraw-Hill. ISBN 0070293252).

Edelleen hyvinvoiva Albert Hofmann täytti 11. tammikuuta 2006 sata vuotta.

## [muokkaa] Aiheesta muualla

- LSD - My problem Child -kirja verkossa. (englanniksi)

Haettu osoitteesta http://fi.wikipedia.org../../../a/l/b/Albert_Hofmann_8939.html

Luokat: Sveitsiläiset kemistit | Sveitsiläiset henkilöt

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Afrikaans
- Alemannisch
- Deutsch
- English
- Español
- Français
- Italiano
- Nederlands
- Polski
- Português
- Русский
- Slovenščina
- Српски / Srpski
- Svenska
- Türkçe
- 中文